Wright (Moundkrater)

De Wright ass en Aschlagkrater um baussenzege südwestleche Rand vun der viischter Moundsäit an ass dofir entweeder wéinst der Libratioun net ze gesinn oder gesäit staark verzerrt aus.

Säin Duerchmiesser huet knapps 39 Kilometer. Nërdlech vum Wright läit de Krater Pettit.

Südwestlech läit de Krater Shaler a südlech dovun de Vallis Bouvard.

De Krater huet en Niewekrater, Wright A; dee läit ongeféier en hallwe Kraterduerchmiesser am Südsüdwesten, laanscht de Rand vum Montes Cordillera.

De Krater gouf am Joer 1964 vun der I.A.U. no den amerikaneschen Astronome Frederick Eugene Wright (1877–1953) a William Hammond Wright (1871–1959) an nom brittesche Philosoph Thomas Wright (1711–1786) genannt.

 Um Spaweck 
 Wright auf The-Moon Wiki
 Moundkaart 91: De Krater Wright läit ënne lénks

Kategorie:Aschlagkrateren um Äerdmound